stanford-oval/wikipedia huggingface dataset:
מוחייביב
היסטוריה

בשנת 1881 תיארה מפת הקרן לחקר ארץ ישראל את הכפר כ"כפר קטן מסביב לאבן בשם 'נבי', שבו כשבעים מוסלמים, ואשר ממוקם על ראש הרכס, עם זיתים ואדמה לעיבוד; יש שני בורות מים בכפר".
בשנת 2024, במסגרת התמרון הקרקעי בלבנון במלחמת חרבות ברזל, התרחש בכפר קרב מוחייביב, ובמסגרתו חטיבת הזקן (חטיבה 8) פוצצה את בתי הכפר שבהם היו אמצעי לחימה רבים. לפי ניתוח תצלומי לוויין שנערך בדצמבר 2024, במהלך המלחמה נהרסו לחלוטין כ-53% מהמבנים בכפר (211 מבנים מתוך 395), וכ-1% נהרסו חלקית (5 מבנים).
הערות שוליים

↑  Palmer, 1881, p. 92
↑  Conder and Kitchener, 1881, SWP I, p. 202
↑  ניר דבורי, ‏מפקדות מתקדמות ומחבלים בכל בית: צה"ל השמיד את ה"בור" של חיזבאללה, באתר ‏מאקו‏, 16 באוקטובר 2024
↑  לוחמי חטיבת אלכסנדרוני פוצצו את "הבור" של חיזבאללה בדרום לבנון | ישראל היום, באתר www.israelhayom.co.il, ‏2024-10-16
↑   ציוץ של Ben Tzion Macales ברשת החברתית אקס (טוויטר), "מחיביב... אחוז ההרס בכפר: כ-55%", 11 בדצמבר 2024
ערך זה הוא קצרמרבנושא יישובים בלבנון. אתם מוזמנים לתרום לוויקיפדיה ו.
אולטרה מיאמי

| --- | --- |

 סוג:  מוזיקה אלקטרונית
 מדינה:  ארצות הברית ארצות הברית
 מועדים
 תאריכי פעילות:  13 במרץ 1999 – הווה (25 שנים)
 מועד שנתי:  סוף חודש מרץ
 קואורדינטות:  25°44′11″N 80°09′20″W﻿ / ﻿25.736388888889°N 80.155555555556°W﻿ / 25.736388888889; -80.155555555556
 ultramusicfestival.com
  (למפת מיאמי מוגדלת) אולטרה מיאמי(למפת מיאמי רגילה) אולטרה מיאמי
 
פסטיבל אולטרה מוזיקה (בראשי תיבות: UMF) הוא פסטיבל מוזיקה אלקטרונית שנתי שמתקיים במהלך חודש מרץ במיאמי, פלורידה, ארצות הברית. הפסטיבל נוסד בשנת 1999. הוא נערך לראשונה במיאמי ביץ'.
היסטוריה

באופן מסורתי הוא מתקיים בעיקר בפארק בייפרונט שבמרכז מיאמי. במקור היה זה פסטיבל בן יומיים מ-1998 עד 2006.
מאז 2011, אולטרה מתקיים על פני שלושה ימים (שישי עד ראשון) במהלך חודש מרץ.
ב-2011, הייתה בו שיא נוכחות, של 155,000 איש בבמה המרכזית של האולטרה. בשנת 2013, הפסטיבל התקיים בשני סופי שבוע רצופים כדי לחגוג את יום השנה ה-15 שלו, עם נוכחות משולבת של 330,000 איש. בשנת 2014, הפסטיבל חזר למתכונתו המקורית של סוף שבוע בודד, ומכר כרטיסים למכירה מוקדמת תוך פחות מחמש דקות.
אולטרה מיאמי נחשב אחד הפסטיבלים הרווחיים בארצות הברית, ועל פי הערכות, מאז 2012, פסטיבל מיאמי "יצר כ-995 מיליון דולר של השפעה כלכלית", עם 168 מיליון דולר ב-2018 בלבד.
מאז מהדורת 2019, מתנהלות ההופעות ב-3 במות ענק במקביל. במה מרכזית, במת Resistance, ובמה לאומנים מן הדרג השני.
הפסטיבל בוטל ב-2020 וב-2021 עקב מגפת ה-COVID-19 אך התחדש ב-2022.
לצד אירוע הדגל במיאמי, אולטרה הוליד סדרה גדולה יותר של זיכיונות בינלאומיים תחת המותג הגורף Ultra Worldwide, שכללו מיקומים כמו קרואטיה (אולטרה אירופה), דרום אפריקה, יפן, דרום קוריאה, סינגפור, מקסיקו, ברזיל, קולומביה ואחרות.
הערות שוליים

↑   Miami's Ultra Music Festival sets record attendance - The DePaulia, web.archive.org, ‏2016-09-19
↑   Victor Gonzalez, Ultra Fest Generates $79 Million Annually for Miami Economy: Can EDM Save the Country?, Miami New Times (באנגלית)
↑   Kat Bein, Ultra Miami 2019’s Resistance Island Gets Three Stages, Looks Massive, Billboard, ‏2019-01-17 (באנגלית אמריקאית)
↑   Ultra Music Festival Cancels 2021 Edition; Releases 2022 Dates | EDM Identity, ‏2021-02-20 (באנגלית אמריקאית)
1 2  David Rishty, Ultra Worldwide Announces Rio de Janeiro as Brazil Destination, Billboard, ‏2016-02-01 (באנגלית אמריקאית)
↑   Darren Heitner, Ultra Music Festival: Smashing Records And Global Expansion, Forbes (באנגלית)
| --- | --- |
בקרת זהויות :  MusicBrainz: 26581f48-2a15-4f8c-8cb2-0b989c773241
יסוג'ירו אוזו

| --- | --- |

 לידה:  12 בדצמבר 1903 טוקיו, יפן
 פטירה:  12 בדצמבר 1963 (בגיל 60) טוקיו, יפן
 מקום קבורה:  אנגקו-ג'י 
 שם במה:  James Maki 
 מדינה:  יפן 
 תקופת הפעילות:  מ-1929 
 מקום לימודים:  אוניברסיטת ואסדה 
 פרסים והוקרה:  פרס הסרט הכחול לבמאי הטוב ביותר (1952)  פרס מאיניצ'י לתסריט הטוב ביותר (1950)  מדליית כבוד עם סרט סגול (1958)  גביע סאת'רלנד (1958)  פרס הסרטים של מאיניצ'י לבמאי הטוב ביותר 
 https://www.cinemaclassics.jp/ozu/
 פרופיל ב-IMDb
 
זהו שם יפני; שם המשפחה הוא .
יסוג'ירו אוזו (ביפנית: 小津安二郎; ‏12 בדצמבר 1903 – 12 בדצמבר 1963) היה במאי קולנוע ותסריטאי יפני.
אוזו נחשב על ידי רבים כבמאי הייחודי ביותר מבין במאי יפן. בתחילה היו היפנים חלוקים האם להפיץ את עבודותיו של אוזו, מחשש שהמערב לא יעריך נכונה את יפי העדינות שבהם, בזמן שסרטיהם של אקירה קורוסאווה וקנג'י מיזוגוצ'י זכו בפרסים רבים בפסטיבלים שונים בעולם. חששות אלה התבדו ואוזו הוכר כאחד מהיוצרים החשובים ביותר בקולנוע.
ביוגרפיה

יסוג'ירו אוזו נולד בפוקגוואה שבטוקיו בשנת 1903. בבית הספר היה תלמיד בינוני. בשנת 1923, לאחר כמה שנים כמורה כפרי ביפן, שימש אוזו כעוזר צלם שכיר בחברת הסרטים "שוצ'יקו".
הקריירה האמנותית

את סרטו הראשון ביים ב-1927, סרט תקופתי בשם "The Sword of Penitence". ב-1932 ביים את הקומדיה "...I Was Born, But", שהייתה להצלחה מסחרית ונחשבת כאחת הטובות שהופקו לפני מלחמת העולם השנייה. זו גם הייתה התקופה בה החל אוזו לפתח את סגנונו הייחודי בקולנוע. במהלך מלחמת העולם השנייה, ביים מספר סרטים, כמו "There Was a Father", שהתעלמו מהעימות העולמי.
לאחר המלחמה ביים אוזו כמה מסרטיו שזכו להערכה הרבה ביותר, ביניהם "אביב מאוחר", "קיץ מוקדם", "Floating Weeds",‏ "An Autumn Afternoon" וסיפור טוקיו, שמבקרים רבים מחשיבים ליצירת מופת ולאחד הסרטים היפנים החשובים ביותר[דרוש מקור].
רבים משמות סרטיו מתייחסים לעונות השנה ונותנים ביטוי לתקופה בהתפתחות הרגשית והפסיכולוגית של הדמויות המתוארות בכל סרט, ביניהם "אביב מוקדם", "סתיו מאוחר", "שאריות הקיץ", "קיץ מוקדם" ו"עשב צף". "אביב מאוחר" היה הראשון בסדרה של סרטים שקבעו את מעמדו במערב. הסרט מתמקד במערכת היחסים בין האב לבתו, ואלמנטים מן הטבע משמשים כסמלים שמבטאים את הקשר ביניהם ואת הקשר של בני האדם לתהליכים הטבעיים. בדומה לסרט זה, מרבית סרטיו של אוזו עוסקים ביחסי הורים-ילדים, הקשר למסורת, וקשר בין האדם לטבע ולחילופי העונות.
ב"אביב מאוחר" משחקים שני שחקנים ששיתפו פעולה עם אוזו ברבים מסרטיו. את הבת, נוריקו, מגלמת סטסוקו הארה, כוכבת גדולה ביפן של אותה התקופה. הדמות שגילמה מתאפיינת ברגשות מורכבים, פערים בין התנהגות חיצונית לרגשות פנימיים ותנועות ומבטים מאופקים. בתפקיד האב מופיע צ'ישו ריו, שישחק כמעט בכל סרטיו של אוזו משנות ה-30 ועד מותו של הבמאי.
הקריירה האמנותית > סגנונו ושפתו הקולנועית

את סגנונו הייחודי החל אוזו לגבש בראשית הקריירה שלו, כשהוא מבצע ניסויים שונים ויוצר סרטים אידיוסינקרטיים בסגנון מנוגד לזה שהיה בהוליווד או בקולנוע היפני בימיו. הוא שאף לצמצם ולפשט את השפה הקולנועית. כך השמיט אוזו כלים בסיסיים בשימוש הקולנועי כמו ה"פייד" ה"דיזולב" והצילום הפנורמי; הוא צילם רק ממצלמה בזווית נמוכה, בשימוש בעדשות 50 מ"מ, ושיעבד את המשכיותו של המרחב לאסתטיקה ויזואלית.
העמדת המצלמה בגובה נמוך הייתה לסימן היכר שלו. המצלמה מוצבת, כמעט ללא תנועה, בגובה קו העין של אדם היושב על מחצלת ומצלמת כמעט תמיד בקו ישר או בזווית מלמטה למעלה. בפעמים הבודדות שכל זה מופר, השינוי ניכר והצופה מרגיש שזהו רגע יוצא דופן.
סרטיו של אוזו מאופיינים בקומפוזיציות ייחודיות, ניואנסים קטנים בהתנהגות השחקנים, והשימוש באלמנטים מן הטבע באופן סימבולי – אלמנטים שדרכם הוא בונה שפה קולנועית עשירה. לעיתים, מוותר אוזו על השימוש בעריכה של שוט/רברס שוט. מאחורי הרוגע והפשטות שמציגים סרטיו, מטעין אוזו את רגעי היומיום ברגשות עזים כמו כאב, כעס, אהבה ותסכול.
בסוף שנות ה-40, לאחר המלחמה, החליט לצמצם את הכלים הקולנועיים שלו ולהתנתק מההשפעות ההוליוודיות שאפיינו את סרטיו עד אז. מסיבה זו שובר אוזו לעיתים את חוק ה-180 ומחליף אותו במה שמבקרים נהגו לקרוא "חוק 360"; זאת אומרת, ניתן לחתוך לאן שרק רוצים.[דרושה הבהרה] בנוסף נהג אוזו לבקש משחקניו להסתכל ישירות אל תוך עדשת המצלמה בחלק מהשוטים, וכך ליצור תחושה שהדמות מדברת ישר אל הצופה ומערבת אותו באופן ישיר במתרחש. בנוסף, החליט אוזו שלא להיצמד למבנה העלילתי הקלאסי וכתב את סרטיו באופן אפיזודיאלי, כמו חילופי העונות.
בשונה מסיפוריו של אקירה קורוסאווה בהם מופיעות דמויות חזקות באפוסים סמוראיים, סרטיו של אוזו הם פשוטים, מהורהרים ומחודדים באמצעות נוסטלגיה ועצבות. יצירותיו, כמעט תמיד היו דרמות ביתיות או סיפורי שומאן-גקי (סיפורים על המעמד הנמוך). למרות שהדמויות ייחודיות, כולן נלכדות בנקל בתוך אותו עולם. הדמויות בסרטיו הן של אנשים רגילים המנהלים אורח חיים שיגרתי; אין בהם גיבורים או פושעים, הצלחה כבירה או כישלון חרוץ. העימות מתחיל מתוך שינויים טבעיים ביחסים בין הורה לילדו, תהיה זו בת המסרבת להינשא וננטשת על ידי אביה האלמן ב"אביב מאוחר", או זוג ילדים המבינים את פחיתותו של אביהם.
השפעתו וביקורת

אוזו יצר קולנוע שחיזק את כוחה של המיזנסצנה, הסטטיות וההתמקדות הרגישה במערכות יחסים בין דמויות מורכבות. סרטיו השפיעו רבות על הקולנוע האסיאתי ובפרט ניתן לראות את השפעתו בסרטיהם של טקשי קיטאנו, הו הסיאו סיין, אדוורד יאנג ("אחת ושתיים") וג'ים ג'רמוש. אוזו אמנם החל לעבוד בקולנוע בתקופה האילמת, אך יצירותיו המפורסמות ביותר נעשו בתקופה שלאחר מלחמת העולם השנייה ועד מותו ב-1963. ההערכה לה זוכה אוזו כיום מבוססת על יכולתו להכניס את הצופה אל תוך מערכות יחסים פשוטות ולגרום לו להתרגש ממה שקורה מולו באמצעות שפה קולנועית ענווה.
מאוחר יותר בקריירה שלו הפך אוזו למטרה בידי במאים איקונוקלסטים מהגל החדש היפני. רבים גינו את סגנון סרטיו כמאובן ומיושן, ואחרים ביקרו את סרובו לעסוק בנושאים חברתיים. סרטיו עמדו במבחן הזמן והשפיעו רבות על במאים שונים בקולנוע המערבי כמו וים ונדרס, (שהקדיש לאוזו את "טוקיו גה" (1983), יומן חיפושיו אחר טוקיו של הבמאי הנערץ עליו וכולל ראיונות עם השחקן ריו ועם הצלם הקבוע של אוזו), ג'ים ג'ארמוש ומרטין סקורסזה.
אוזו מת ממחלת הסרטן בשנת 1963.
מסרטיו

אחים ואחיות ממשפחת טודה (1941)
אביב מאוחר (1949)
סיפור טוקיו (1953)
עשב צף (1959)
סתיו מאוחר (1960)
אחר צהריים סתווי (1962)
לקריאה נוספת

Bock, Audie, Yasujiro Ozu in Japanese Film Directors Kodansha International Ltd; (1978), ISBN 0-87011-304-6
Bordwell, David, Ozu and the Poetics of Cinema. BFI Pub.; (1988), ISBN 0691008221.
Hasumi, Shiguehiko, Yasujirô Ozu. Paris:Cahiers du cinéma; (1998), ISBN 2-86642-191-4
Rothman, William, Notes on Ozu's Cinematic Style, in: Jeffrey Crouse, editor, Film International Issue 22, Vol, 4, No, 4, 2006.
Sato, Tadao, Le Cinéma japonais - Tome II.Paris: Centre Georges Pompidou;(1997b), ISBN 2-85850-930-1
Yoshida, Kiju, Ozu's Anti-Cinema. Center for Japanese Studies, University of Michigan; (1998), ISBN 1-929280-27-0
יחסי האיטי–הודו

| יחסי האיטי–הודו |
| --- | --- |
האיטי: הודו


האיטי: הודו
שטח (בקילומטר רבוע)
27,750: 3,287,263
אוכלוסייה
11,828,350: 1,456,341,691
תמ"ג (במיליוני דולרים)
19,851: 3,549,919
תמ"ג לנפש (בדולרים)
1,678: 2,438
משטר
דמוקרטיה נשיאותית: רפובליקה פדרלית

יחסי האיטי-הודו הם יחסי החוץ שבין רפובליקת האיטי לבין הרפובליקה של הודו.
היסטוריה

עוד לפני ששתי המדינות כוננו יחסים דיפלומטיים, הודו שלחה 140 חיילים במסגרת שירות המילואים המרכזי לשרת במשלחת האו"ם בהאיטי באוגוסט 1995. המשלחה ההודית סייעה למשטרת האיטי ולשמירת החוק והסדר במדינה, עד סוף המשימה ביוני 1996. היחסים הדיפלומטיים בין האיטי להודו כוננו ב-27 בספטמבר 1996. הנציבות העליונה של הודו בקינגסטון הייתה מואמנת על האיטי עד סוף 2003. לאחר מכן, הודו החליטה כי השגרירות ההודית בהוואנה, תהיה השגרירות המואמנת על האיטי. האיטי מינתה קונסול כללי בניו דלהי באוקטובר 2014. שתי המדינות חתמו על מזכר הבנות בדבר קיום התייעצות בין משרד החוץ ב-31 במאי 2001.
הודו שלחה 141 אנשי כוחות הביטחון התעשייתי המרכזי (CISF), במסגרת משלחות האו"ם לייצוב פוליטי בהאיטי באוקטובר 2008. אנשי היחידה הצבאית ההודית, אסאם רופלס, הצטרפו למשלחה במרץ 2010, זו הייתה הפעם הראשונה שבה אסאם רופלס השתתפה במשלחה של האו"ם. אנשי זרוע הביטחון ההודי (BSF) נשלחו להאיטי בנובמבר 2010. שתי יחידות של כ-150 איש הוצבו בפורט-או-פרנס, ואילו היחידה הנותרת הוצבה בהינצ'ה. ב-13 באפריל 2017, מועצת הביטחון של האו"ם החליטה בפה אחד להחזיר את משלחות השלום מהאיטי. מועצת הביטחון הסכימה להקים משלחה חדשה בשם "משלחת האו"ם לתמיכה משפטית בהאיטי". בפברואר 2017, כ-452 חיילים שירתו במשלחה זו.
ביקורים מדרג גבוה

שרת הכלכלה והכספים, כרמל ז'אן מארי ביקרה בהודו ב-14 עד 17 באוקטובר 2014. מארי השתתפה ב-FICCI-LAC ונפגשה עם שר המדינה למסחר ותעשייה ההודי, נירמלה סיתראמאן. שר הבריאות, מארי ל. פירנצה דוברוואל ביקר בדלהי ב-25 עד 29 באוגוסט 2015.
יחסים כלכליים

בשנת 2016, ייצאה האיטי להודו סחורה בשווי 3.4 מיליון דולר אמריקאי. נתחים גדולים מהסחורה הם גרוטאות ברזל ואלומיניום, שמנים חיוניים, פולי קקאו, מכונות חשמליות, חולצות ונייר ממוחזר. לעומתה, הודו ייצאה להאיטי סחורה בשווי 65.7 מיליון דולר אמריקאי. נתחים גדולים מהסחורה הם ממתיקי סוכר, מוצרים אפויים, תרופות, אורז, וזלין, נייר לא מצופה, עטים, רהיטים ומוצרי טיפוח.
קהילות

האיטים ההודים הם האיטים שמוצאם הודי, אשר רובם היגרו או נולדו בהאיטי. נכון לשנת 2011, קהילת זו כוללת 400 תושבים. נכון לפברואר 2016, כ-70 אזרחים בהאיטי הצהירו כי מוצאם הודי. רוב קהילה זו כוללת אנשי מקצוע, כגון רופאים, מהנדסים וטכנאים, בעוד שרבים אחרים עוסקים בסחר גרוטאות המתכת.
ייצוג

הודו מיוצגת בהאיטי על ידי קונסוליה שהיא מחזיקה בפורט-או-פרנס, בירת המדינה. כמו כן, השגרירות ההודית בקובה מואמנת גם על האיטי.
האיטי מיוצגת בהודו על ידי קונסוליה שהיא מחזיקה במומבאי.
אליהו הכהן גאון

רב אליהו הכהן גאון (נפטר ב-1083, כסליו ד'תתמ"ד), נמנה בין גאוני ארץ ישראל בסוף תקופת הגאונים, כראש "ישיבת גאון יעקב".
ביוגרפיה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
נולד לרבי שלמה הכהן גאון. היה אחיו של יוסף הכהן גאון (השלישי) וככל הנראה היה מבוגר ממנו. בגניזת קהיר נמצא שמו של רבי אליהו בשנת ד'תרצ"ז חתום שישי בין חברי ישיבת גאון יעקב, ואילו בשנת ד'תת"ה היה חתום רביעי.
לאחר פטירת רבי דניאל בן עזריה בשנת ד'תתכ"ב התמנה תחתיו לגאון (ראש ישיבת גאון יעקב) ולאב בית דין. שנתים קודם פטירתו, מינה תחתיו את בנו רב אביתר גאון. בן נוסף שלו, רב שלמה הכהן גאון, כיהן בגאונות לאחר אחיו רב אביתר.
ביוגרפיה > פטירתו והלווייתו

רבי אליהו נפטר בשנת ד'תתמ"ד בצור. הוא נקבר בדלתון בראש ההר, סמוך לקבר רבי יוסי הגלילי. כך נזכרת פטירתו במגילת אביתר:
ונאסף בשנה השנייה לדבר הזה לגן עדן בחדש כסליו בשנת א'שצ"ה בצור, וישאוהו כל יש[ראל] במשא הכתף ולא על הסוסים מהלך שלשת ימים להר הגליל לדלתון, ויקבר בראש ההר אצל ר יוסי הגלילי וסביביו יונתן בן עוזיאל והלל ושמאי ואלעזר בן ערך ואלעזר בן עזריה זקינו וכל הצדיקים כולם, וכל יש[ראל] הספידוהו ויקרעו בגדיהם
בידינו קובץ מתשובותיו, שנשלחו אל רבי משולם בן משה ממגנצא, הנמצא בספריית אוקספורד, מדף כתבי יד עבריים, c.23/42.
הערות שוליים

↑  'מקומות קדושים וקברי צדיקים בגליל' חלק ב', דלתון
↑  נוסח המגילה באתר מאגרים
↑  הטקסט באתר מאגרים
| גאונים |
| --- | --- | --- |
| ראשי ישיבת סורא | רב מר בר רב הונא • רב חנינא גאון (חיננאי) • רב הונא גאון (הונאי) • רב ששנא (משרשיא בר תחליפא) • רב חנניה הכהן מנהר פקוד (חיננאי) • רב נהילאי (הילאי) הלוי • רב יעקב הכהן מנהר פקוד • רב שמואל גאון • רב מרי הכהן מנהר פקוד • רב אחא גאון (סורא) • רב יהודאי בן נחמן • רב אחונאי (אהונאי) כהנא בן פפא • רב חנינאי כהנא בן הונא • רב מרי הלוי בן משרשיא • רב ביבוי הלוי • רב הילאי בן מרי • רב יעקב הכהן בן מרדכי • רב איבומאי • רב צדוק בן אשי (יצחק בן ישי) • רב הילאי בן חנניה • רב קימוי בן אשי • רב משה (משרשיא) גאון • רב כהן צדק בן איבומאי • רב שר שלום בן בועז • רב נטרונאי גאון • רב עמרם גאון • רב נחשון בן צדוק • רב צמח בן חיים • רב מלכא • רב האי בן נחשון • רב הילאי בן נטרונאי • רב שלום בן מישאל • רב יעקב בן נטרונאי • רב יום טוב כהנא בן יעקב • רב סעדיה גאון • רב יוסף בן יעקב בר סטיא • רב צמח צדק • רב שמואל הכהן בן חפני • רב דוסא בן סעדיה • רב ישראל הכהן בן שמואל • רב עזריה הכהן בן ישראל • רב יצחק |  |
| ראשי ישיבת פומבדיתא | רב חנן מאישקיא • רב מרי בר רב דימי • רב חנא (הונא) • רב רבה (רבא, ראבא) • רב בוסאי (בוסתנאי) • רב הונא מרי בן מר יוסף • רב חייא ממישן • רב רביא בן רב אביי (מורונאי) • רב נטרונאי בן נחמיה • רב יהודה גאון • רב יוסף גאון (בר כותנאי) • רב שמואל בן רב מרי • רב נטרוי כהנא בן אמונה • רב אברהם כהנא • רב דודאי בן נחמן (רב דוראי) • רב חנניא בן משרשיא • רב מלכא בר רב אחא • רב רבא (אבא) בר דודאי • רב שינוי • רב חנינאי כהנא בן אברהם • רב הונא הלוי בן יצחק • רב מנשה בן יוסף • רב ישעיה הלוי בן אבא • רב יוסף בן שילא משלחי • רב רברבי כהנא בן חנינאי • רב איכומאי (אחונאי) כהנא בן אברהם • רב יוסף בן אבא • רב אברהם בן שרירא • רב יוסף בן מר חייא • רב יצחק בן חנניה • רב יוסף בן רברבי • רב פלטוי בן אביי • רב אחא כהנא בן מר רב • רב מנחם בן יוסף בן חייא • רב מתתיהו הכהן בן רברבי בן חנינא • רב אבא (רבה) בן אמי בן שמואל • רב צמח בן פלטוי • רב האי בן דוד • רב קימוי בן אחאי • רב יהודה בן שמואל גאון • רב מבשר הכהן בן קימוי • רב כהן צדק בן יוסף • רב צמח בן כפנאי • רב חנניה בן יהודה • רב אהרן הכהן בן יוסף • רב נחמיה בן כהן צדק • רב שרירא גאון • רב האי גאון • רב חזקיה בן דוד |  |
| גאוני ישיבת ארץ ישראל | מר זוטרא בר מר זוטרא• רבי יהושפט בן יאשיהו • רבי צמח בן יאשיהו • רבי אהרן בן משה בן מאיר •  רבי אהרן בן מאיר • רבי אברהם בן אהרן • רבי אהרן הכהן גאון • רבי יוסף הכהן בן עזרון • רבי עזרון • רבי שמואל הכהן בן יוסף • רבי יוסי הכהן בן שמואל • רבי שמעיה גאון • רבי יאשיהו בן אהרן • רבי שלמה בן יהודה גאון • רבי דניאל בן עזריה • רבי אליהו הכהן גאון • רבי אביתר גאון • רבי שלמה הכהן גאון (השני) • רבי מצליח הכהן גאון • רבי משה בן נתנאל הלוי • רבי אברהם בן מזהיר • רבי נתנאל בן משה הלוי • רבי שר שלום בן משה הלוי • רבי עזרא בן אברהם • רבי אברהם בן עזרא גאון • רבי שר שלום בן אברהם • צדוק גאון |  |
| אחרים | רב יצחק מפירוז שבור • רב אחאי גאון משבחא • רב שמעון קיירא • רב ניסים גאון • רבנו חננאל |  |
תנאים  •  אמוראים  •  סבוראים  •  ראשונים  •  אחרונים
| --- | --- |
בקרת זהויות :  NLI: 987007511341805171  VIAF: 310738612   WorldCat (עם VIAF): 310738612
כרים קאן

| --- | --- |

 לידה:  30 במרץ 1970 (בן 54) אדינבורו, הממלכה המאוחדת הממלכה המאוחדת 
 מדינה:  הממלכה המאוחדת הממלכה המאוחדת
 השכלה:  אוניברסיטת ניס סופיה אנטיפוליס  קינגס קולג' לונדון  בית ספר סילקוטס  בית הספר למשפטים דיקסון פון  קולג' וולפסון 
 תחומי מחקר:  הדין הבין־לאומי, דיון פלילי, משפט פלילי 
 תפקידים בולטים:  תובע בבית הדין הפלילי הבין־לאומי, יועץ הממלכה, מקליט 
 
כרים אסד אחמד קאן (באנגלית: Karim Asad Ahmad Khan; נולד ב־30 במרץ 1970) הוא עורך דין בריטי והתובע הראשי בבית הדין הפלילי הבין-לאומי.
קאן מומחה למשפט בין-לאומי ולזכויות האדם. קודם לכן שימש כעוזר למזכיר הכללי של האומות המאוחדות, וכראש צוות החקירה לקידום ענישה על פשעי מלחמה שבוצעו על ידי המדינה האסלאמית (UNITAD).
השכלה וקריירה מוקדמת

קאן נולד באדינבורו, סקוטלנד, הממלכה המאוחדת למשפחה מוסלמית מפקיסטן, בני עדת האחמדים.
הוא הוכשר לשמש כעורך דין באנגליה ובוויילס בשנת 1992. לאחר מכן למד לדוקטורט בוולפסון קולג' באוניברסיטת אוקספורד, אך לא סיים את המסלול ואינו בעל תואר דוקטורט במשפטים. בין 1993 ו-1996 שימש כתובע מטעם הכתר בשירות התביעה של אנגליה וּויילס.
קריירה במשפט בין-לאומי

החל מ-1997 עבד במשרד התובע בבית הדין הפלילי הבין-לאומי ליוגוסלביה לשעבר. לאחר מכן, שימש כיועץ משפטי למשרד התובע של בית הדין הפלילי הבין-לאומי לרואנדה.
ייצג אנשים מקהילות בקניה שביקשו פיצוי מבריטניה בגין הפרות לכאורה של זכויות אדם שבוצעו במהלך הקולוניאליזם הבריטי. לדבריו, "צריך להכיר בעוולות היסטוריות מסוימות... זה משהו שאני מרגיש לגביו הרבה להט, וזה באמת כדאי".
קאן עבד בבגדאד שבעיראק כיועץ מיוחד וראש צוות החקירה של האומות המאוחדות לקידום ענישה לפשעי המדינה האסלאמית.
קריירה במשפט בין-לאומי > התובע הראשי של בית הדין הפלילי הבין-לאומי

ב-12 בפברואר 2021 נבחר לתובע הראשי של בית הדין הפלילי הבין-לאומי. הוא האדם השלישי בתפקיד זה, והראשון שנבחר בהצבעות חשאיות.
בספטמבר 2021, הוא חידש את חקירת הפשעים שביצעו הטליבאן והמדינה האסלאמית בח'וראסאן שבאפגניסטן שהושעו באביב 2020 לבקשת הממשלת בקאבול, שניסתה להוכיח כי מערכת המשפט שלה נמצאת בשטח ויכולה להעמיד לדין את מבצעי המעשים. מנגד, התובע החליט "לבטל מסדרי עדיפויות" את החקירות הנוגעות לפשעים שבוצעו על ידי כוחות בין-לאומיים, בפרט כוחות אמריקאים, בשטח אפגניסטן משנת 2003. הוא נימק את הבחירה הזו באמצעים הכספיים המוגבלים של בית הדין.
בנובמבר 2021, הוא נסע לקולומביה ולוונצואלה ואישר כי יתחיל חקירה רשמית נגד ונצואלה (אנ') בגין פשעים נגד האנושות. באפריל 2022 הוא חזר לוונצואלה וסיכם עם הממשלה להקים משרד של בית הדין הבין-לאומי בקראקס.
במרץ 2023 הגיש בהצלחה בקשה לצווי מעצר נגד נשיא רוסיה ולדימיר פוטין ומריה לבובה-בלובה, הנציבה הנשיאותית לזכויות ילדים של רוסיה, אשר לדידו הפרו שני חוקים נגד גירושים שיטתיים, העברה ולקיחת בני ערובה של ילדים אוקראינים לרוסיה.
באוקטובר 2023 הצהיר כרים קאן שהחל לנהל חקירה פעילה על אירועי 7 באוקטובר בישראל, וכן בעזה ויהודה ושומרון. הוא ציין שסמכותו מתחילה שנים אחורה, משנת 2014. במאי 2024 הגיש בקשה לצווי מעצר נגד ראש ממשלת ישראל בנימין נתניהו, שר הביטחון יואב גלנט, מנהיג ארגון הטרור חמאס ברצועת עזה יחיא סנוואר, ראש הלשכה המדינית של חמאס אסמעיל הנייה ומפקד גדודי עז א-דין אל-קסאם מוחמד דף.
קריירה במשפט בין-לאומי > האשמה על התנהגות מינית בלתי הולמת

באוקטובר 2024 פורסמו טענות כלפיו להטרדה מינית של עובדת זוטרה במשרדו לאורך תקופה ממושכת. קאן הכחיש בהצהרה פומבית את ההאשמות על התנהגות בלתי הולמת, וטען כי מדובר ב"קמפיין השמצה". כמו כן הואשם קאן בניסיונות להשתיק את המתלוננת ולשכנע אותה לחזור בה מתלונתה על הטרדה מינית.
פעילויות אחרות

קאן מונה לייעוץ המלכה (Queen's Counsel) בשנת 2011.
חיים אישיים

נישואיו הראשונים של קאן היו ליסמין רחמן מונא, בתו של הח'ליף האחמדי הרביעי מירזא טאהר אחמד (אנ'). כיום הוא נשוי לדאטו שיימאלה אלג'נדרה, עורכת דין ממוצא מלזי. הוא אב לשני ילדים.
לקאן יש אחות ושני אחים. אחד מאחיו, עימראן אחמד (אנ'), הוא עבריין מין מורשע שכיהן כחבר הפרלמנט מטעם המפלגה השמרנית ונידון ב-2022 ל-18 חודשי מאסר לאחר שהורשע בהתעללות מינית בנער בן 15.
הערות שוליים

↑  "British barrister Karim Khan elected ICC's new chief prosecutor". the Guardian (באנגלית). 12 בפברואר 2021. נבדק ב-14 בפברואר 2021. {{cite news}}:  (עזרה)
↑  British lawyer shines light on ‘dark shadows’ of colonial evictions, . רויטרס, ‏. 30 במאי 2017
↑  "Le procureur de la CPI suspend l'enquête sur les tortures dans les prisons secrètes de la CIA". Le Monde.fr (בצרפתית). 2021-09-28. נבדק ב-2023-03-18.
↑  Corte Penal Internacional abre investigación a Venezuela por crímenes de lesa humanidad, France 24, ‏2021-11-03
↑  Florantonia Singer, La Corte Penal Internacional investigará a Venezuela por crímenes de lesa humanidad, El País, ‏2021-11-03 (בספרדית)
↑  Rocío Muñoz-Ledo, CPI acuerda con Maduro abrir una oficina en Venezuela, CNN, ‏2022-03-31 (בספרדית)
↑  Deutsche Welle (www.dw.com), La Fiscalía de la Corte Penal Internacional abrirá oficina en Venezuela | DW | 31.03.2022, DW.COM (ב־European Spanish)
↑  Borger, Julian (2023-03-13). "ICC to issue first arrest warrants linked to Russia's invasion of Ukraine". The Guardian (באנגלית בריטית). ISSN 0261-3077. נבדק ב-2023-03-18.
↑  איתמר אייכנר, התובע הראשי בהאג: "הלב שלי קפא כשראיתי את הזוועות מישראל", באתר ynet, 31 באוקטובר 2023
↑  יובל אראל קרן בצלאל, ‏התובע בבית הדין הפלילי בהאג: רוצה להוציא צווי מעצר נגד נתניהו וסינוואר בגלל פשעי מלחמה, באתר ‏מאקו‏, 20 במאי 2024
↑  איתמר אייכנר, "וול סטריט ג'ורנל": הצווים נגד נתניהו וגלנט - תרגיל הסחה של התובע בהאג מההאשמות נגדו, באתר ynet, 24 באוקטובר 2024
↑  התובע בהאג הטריד עובדת? "הייתה כל כך נסערת עד שפרצה בבכי", באתר ynet, 21 באוקטובר 2024
↑  כך התובע בהאג ניסה להשתיק את המתלוננת בגין הטרדה מינית נגדו, באתר מעריב אונליין, 27 באוקטובר 2024
↑  "חאן מפחד, תגידי שלא תקף": תחקיר חדש נגד התובע בהאג, והטלטלה בבית הדין, באתר ynet, 27 באוקטובר 2024
↑  Hugo Gye, Conservative MP Imran Ahmad Khan faces trial over claim he sexually assaulted a teenage boy, inews.co.uk, ‏2021-06-18 (באנגלית)
| --- | --- |
בקרת זהויות :  NLI: 987007423613505171  CiNii: DA13907987  GND: 1289931356  ISNI: 0000 0000 4642 0183  LCCN: no2003010211  NKC: xx0216115  NLK: KAC202312652  NTA: 249969378  RERO: 02-A016300542  SUDOC: 157244237  VIAF: 8702168596743030450005   WorldCat (עם VIAF): 8702168596743030450005
מואיזה קן

מואיזה ביוטי קן (באיטלקית: Moise Bioty Kean; נולד ב-28 בפברואר 2000 בורצ'לי שבאיטליה) הוא כדורגלן איטלקי, המשחק בעמדת החלוץ בקבוצת פיורנטינה.
בחודש נובמבר 2016 הפך קן ליליד שנות ה-2000 הראשון שמשחק בסרייה א' ובליגת האלופות.
קריירת מועדונים

קן נולד באיטליה לאב מחוף השנהב ואם מאיטליה. הוא החל לשחק בשנת 2007 במחלקת הנוער של טורינו. בשנת 2010 עבר קן ליובנטוס.
ב-19 בנובמבר 2016 ערך קן את הופעת הבכורה שלו בקבוצה הבוגרת של המועדון, כשהחליף את מריו מנדז'וקיץ' בדקה ה-84 בניצחון 0–3 על פסקארה במסגרת המחזור ה-13 בליגה, והפך ליליד שנות ה-2000 הראשון שעורך הופעה בסרייה א'. ב-22 בנובמבר ערך קן את הופעת הבכורה שלו בליגת האלופות, כשהחליף את מיראלם פיאניץ' בדקה ה-84 בניצחון 1–3 על סביליה במסגרת המחזור החמישי בשלב הבתים לעונת 2016/2017, והפך ליליד שנות ה-2000 הראשון שעורך הופעה בליגת האלופות.
ב-27 במאי 2017 הבקיע את שערו הראשון בקבוצה במחזור הסיום נגד בולוניה. שערו הביא לניצחון הקבוצה 1–2.
ב־31 באוגוסט 2017 הושאל קן להלאס ורונה לעונה אחת.
בקיץ 2018 חזר לשחק במדי יובנטוס, וב-8 במרץ 2019 כבש את צמד השערים הראשון שלו במדי יובנטוס, בניצחון קבוצתו 1–4 על אודינזה.
ב-4 באוגוסט 2019 חתם בקבוצת הכדורגל אברטון לחמש שנים תמורת 27.5 מיליון אירו. הוא ערך את הופעת הבכורה שלו במחזור הליגה הראשון, ב-10 באוגוסט 2019, בתיקו 0–0 של קבוצתו עם קריסטל פאלאס.
ב-4 באוקטובר 2020 הושאל קן לפריז סן-ז'רמן.  ב-31 באוגוסט 2021 חזר ליובנטוס והושאל לשנתיים. במרץ 2023 נרכש באופן קבוע על ידי הקבוצה.
ב-9 ביולי 2024 חתם קן בפיורנטינה לחמש שנים.
קריירה בינלאומית

ב-20 בנובמבר 2018 ערך קן את הופעת הבכורה שלו בנבחרת הבוגרת של איטליה בניצחון 1-0 על נבחרת ארצות הברית במסגרת משחק ידידות. ב-23 במרץ 2019 כבש את שער הבכורה שלו בנבחרת בניצחון 2-0 על נבחרת פינלנד במסגרת מוקדמות יורו 2020.
תארים > יובנטוס

אליפות איטליה: 2016/2017, 2018/2019
הגביע האיטלקי: 2016/2017, 2023/2024
הסופר קאפ האיטלקי: 2018